  Наталья Тетерина Ижкарысь Ленин ёросысь эмъяськонни 2018-тӥ арын 30-тӥ шуркынмонысен ужаны кутскоз шуыса чаклало. Со сярысь аппарат кенешонын Удмуртиысь лэсьтӥськонъя, жилищно-коммунальной возёсъя но энергетикая министр Иван Ястреб ивортӥз. Озьы ик со вераз, 1-тӥ пӧсьтолэзьлы элькунын сизьым фельдшер-акушер пунктъёс усьтӥськозы шуыса. Тодэ вайытом, Ижкарысь Ленин ёросысь кема пуктӥськись эмъяськонниез йылпумъянлы коньдон улосвылэ Россилэн азьмуртэзлэн резерв фондысьтыз вуиз. Та объектлы 274 миллион манет висъязы. Эшшо 27 миллион манет Глазкарысь Физикая но математикая лицейлэсь спортзалзэ но мастерскойёссэ тупатыны сётэмын. Кызьы ивортӥзы азьвылгес, эмъяськонние 40 сюрс пала адями вазиськыны быгатоз. Тегъёс: Тазалык Ижкар Удмуртия Мерлык эмъяськонниос лэсьтськон Лэсьтськонъяминстерство  